**ΠΡΟΓΡΑΜΜΑ ΧΡΗΜΑΤΟΔΟΤΙΚΟΥ ΜΗΧΑΝΙΣΜΟΥ ΕΥΡΩΠΑΪΚΟΥ ΟΙΚΟΝΟΜΙΚΟΥ ΧΩΡΟΥ (ΧΜ ΕΟΧ) 2014-2021**

Το πρόγραμμα συγχρηματοδοτείται κατά 75% από πόρους του ΧΜ ΕΟΧ, περιόδου 2014-2021, και κατά 25% από το Πρόγραμμα Δημοσίων Επενδύσεων.

**«ΚΟΙΝΩΝΙΚΗ ΕΝΤΑΞΗ ΚΑΙ ΕΝΔΥΝΑΜΩΣΗ ΤΩΝ ΡΟΜΑ»**

**ΠΑΡΑΔΟΤΕΟ 1:**

|  |
| --- |
| **«Π.1 Προετοιμασία του Σχεδίου Επικοινωνίας** **(Communication Plan)»** |

Πίνακας περιεχομένων

[1. Εισαγωγή 4](#_Toc536946)

[2. Τι είναι το Πρόγραμμα «Ενδυνάμωση και Κοινωνική Ένταξη των Ρομά»; 5](#_Toc536947)

[3. Εμπλεκόμενοι του έργου 5](#_Toc536948)

[4. Στόχος του Σχεδίου Επικοινωνίας 7](#_Toc536949)

[5. Προσδιορισμός Ομάδων-Στόχου 8](#_Toc536950)

[6. Επικοινωνιακό Σχέδιο 9](#_Toc536951)

[6.1 Στρατηγική και περιεχόμενο των μέτρων πληροφόρησης και επικοινωνίας 9](#_Toc536952)

[6.2 Μέσα Δημοσιότητας -Μέτρα πληροφόρησης και επικοινωνίας 11](#_Toc536953)

[6.2.1 Χρήση λογότυπων 11](#_Toc536954)

[6.2.2 Ενημερωτικό υλικό (φυλλάδιο και αφίσα) 12](#_Toc536955)

[6.2.3 Ιστότοπος του Προγράμματος 12](#_Toc536956)

[6.2.4 Μέσα Κοινωνικής Δικτύωσης 13](#_Toc536957)

[6.2.5 Τηλεοπτικό και ραδιοφωνικό σπότ και βιντεοσκόπηση 14](#_Toc536958)

[6.2.6 Δράσεις ενημέρωσης 14](#_Toc536959)

[7. Αρμόδιοι Φορείς 15](#_Toc536960)

[8. Αξιολόγηση μέτρων πληροφόρησης και επικοινωνίας 16](#_Toc536961)

[9. Χρονοδιάγραμμα 17](#_Toc536962)

**Συνοπτική παρουσίαση**

Το παρόν επικοινωνιακό σχέδιο (Communication Plan) έχει ως στόχο την υποστήριξη της Επικοινωνιακής Στρατηγικής του Προγράμματος «Ενδυνάμωση και Κοινωνική Ένταξη των Ρομά» συνολικού προϋπολογισμού 7 εκ. € που συγχρηματοδοτείται κατά 5 εκ. € από πόρους του ΧΜ ΕΟΧ 2014-2021 και κατά 2 εκ. € από πόρους του Προγράμματος Δημοσίων Επενδύσεων πρόκειται να κατατεθεί μαζί με το σχέδιο της Συμφωνίας του Προγράμματος (Programme Agreement). Στόχος του σχεδίου επικοινωνίας είναι η ευαισθητοποίηση σχετικά με την ύπαρξη, τους στόχους και τις δυνατότητες της διμερούς συνεργασίας με τις δότριες χώρες, την υλοποίηση, τα αποτελέσματα και τον συνολικό αντίκτυπο της στήριξης από τις ως άνω χώρες μέσω του προγράμματος.

Το σχέδιο επικοινωνίας περιλαμβάνει τα ακόλουθα:

* περιγραφή των στόχων της επικοινωνίας και των ομάδων-στόχων, συμπεριλαμβανομένων των δυνητικών φορέων υλοποίησης και των ωφελουμένων, δυνητικών και πραγματικών φορέων εταίρων από την Ισλανδία, το Λιχτενστάιν και τη Νορβηγία,
* τη στρατηγική και το περιεχόμενο των μέτρων πληροφόρησης και επικοινωνίας, συμπεριλαμβανομένου ενός καταλόγου δραστηριοτήτων, των μέσων επικοινωνίας και του χρονοδιαγράμματος, λαμβάνοντας υπόψη την προστιθέμενη αξία και τον αντίκτυπο της επιχορήγησης του ΧΜ ΕΟΧ σε εθνικό, περιφερειακό και τοπικό επίπεδο στον συγκεκριμένο τομέα της ενδυνάμωσης και της κοινωνικής ένταξης των ΡΟΜΑ,
* πληροφορίες σχετικά με τον προγραμματισμό δύο τουλάχιστον σημαντικών δραστηριοτήτων ενημέρωσης σχετικά με την πρόοδο, τα αποτελέσματα και τον αντίκτυπο του προγράμματος και τη συμβολή των δότριων χωρών, όπως σεμινάριο ή ημερίδα με τα εμπλεκόμενα μέρη, συνέντευξη τύπου ή δελτία Τύπου,
* πληροφορίες σχετικά με τον ιστότοπο/ ιστοσελίδα του Διαχειριστή Προγράμματος που θα είναι αφιερωμένος στο Πρόγραμμα και θα είναι ενημερωμένος τόσο στην ελληνική γλώσσα όσο και στην αγγλική,
* πληροφορίες για τους φορείς που θα είναι υπεύθυνοι για την εφαρμογή των μέτρων πληροφόρησης και επικοινωνίας και ένδειξη του τρόπου αξιολόγησης των μέτρων πληροφόρησης και επικοινωνίας όσον αφορά την προβολή και την ευαισθητοποίηση του συγκεκριμένου προγράμματος που συγχρηματοδοτείται από τους πόρους του ΧΜ ΕΟΧ, του στόχου και των επιπτώσεων του, καθώς και του ρόλου της Ισλανδίας, του Λιχτενστάιν και της Νορβηγίας.
1. Εισαγωγή

Η Ενημέρωση, η Δημοσιότητα και η Επικοινωνία αποτελούν αναπόσπαστο μέρος όλων των χρηματοδοτούμενων έργων και προγραμμάτων που χρηματοδοτούνται από τον Χρηματοδοτικό Μηχανισμό του Ευρωπαϊκού Οικονομικού Χώρου (ΧΜ ΕΟΧ, εφεξής) περιόδου 2014-2021. Όπως ρητά αναφέρεται στις σχετικές οδηγίες και συστάσεις του Γραφείου ΧΜ, κάθε ενέργεια δημοσιότητας από όλους τους εμπλεκόμενους φορείς θα πρέπει, μεταξύ άλλων, να ενημερώνει το ευρύ κοινό για τη συνεισφορά των προγραμμάτων του ΧΜ ΕΟΧ στην μείωση των κοινωνικών και οικονομικών ανισοτήτων και στην ενίσχυση των διμερών σχέσεων μεταξύ των δότριων χωρών, δηλαδή της Ισλανδίας, του Λιχτενστάιν και της Νορβηγίας και του αντίστοιχου Δικαιούχου Κράτους - Μέλους.

Το παρόν Επικοινωνιακό Σχέδιο, ακολουθώντας τον οδηγό δημοσιότητας της Επιτροπής ΧΜ ΕΟΧ (Communication and Design Manual-FMC/NMFA) περιγράφει αναλυτικά όλες τις ενέργειες δημοσιότητας που θα πρέπει να ακολουθηθούν κατά τη διάρκεια υλοποίησης του συγκεκριμένου Προγράμματος «Ενδυνάμωση και Κοινωνική Ένταξη των Ρομά».

1. Τι είναι το Πρόγραμμα «Ενδυνάμωση και Κοινωνική Ένταξη των Ρομά»;

Το Πρόγραμμα «Ενδυνάμωση και Κοινωνική Ένταξη των Ρομά» είναι μια από τις προγραμματισμένες δράσεις υποστήριξης της «Εθνικής Στρατηγικής για την ένταξη των Ρομά» και αποτελεί προτεραιότητα για την υλοποίηση του Χρηματοδοτικού Μηχανισμού περιόδου 2014-2021 στην Ελλάδα, η οποία έχει συμφωνηθεί με το από 31-10-2017 υπογεγραμμένο Μνημόνιο Κατανόησης (Memorandum of Understanding) μεταξύ των δότριων χωρών (Βασίλειο της Νορβηγίας, Δημοκρατία της Ισλανδίας και Πριγκιπάτο του Liechtenstein) και του ελληνικού δημοσίου (Υπουργείο Οικονομίας & Ανάπτυξης).

Στόχος του ως άνω προγράμματος είναι η συμβολή στη μείωση των οικονομικών και κοινωνικών ανισοτήτων στον Ευρωπαϊκό Οικονομικό Χώρο, καθώς και η ενίσχυση των διμερών σχέσεων μεταξύ των δότριων κρατών και των δικαιούχων κρατών-μελών μέσω χρηματοδοτικών συνεισφορών στους διάφορους τομείς προτεραιότητας. Η συνολική χρηματοδοτική ενίσχυση για το συγκεκριμένο πρόγραμμα ανέρχεται σε 7 εκ. ευρώ, εκ των οποίων 5 εκ. ευρώ θα καλυφθούν από πόρους του ΧΜ ΕΟΧ περιόδου 2014-2021 και 2 εκ. ευρώ θα καλυφθούν από το εθνικό πρόγραμμα δημόσιων επενδύσεων. Το Πρόγραμμα θα διαρκέσει έως το 2024.

1. Εμπλεκόμενοι του έργου
* Ειδική Υπηρεσία «Επιτελική Δομή ΕΣΠΑ Τομέα Απασχόλησης και Κοινωνικής Οικονομίας» (ΕΥ ΕΔ ΕΣΠΑ ΑπΚΟ) της Γενικής Γραμματείας Διαχείρισης Κοινοτικών & Άλλων Πόρων του Υπουργείου Εργασίας, Κοινωνικής Ασφάλισης & Κοινωνικής Οικονομίας ως Διαχειριστής του Προγράμματος (Programme Operator) και
* Ειδική Γραμματεία Κοινωνικής Ένταξης των Ρομά του Υπουργείου Εργασίας, Κοινωνικής Ασφάλισης και Κοινωνικής Αλληλεγγύης, ως Στρατηγικός Εταίρος του Δικαιούχου Κράτους (Beneficiary State Strategic Partner)
* Οργανισμός Θεμελιωδών Δικαιωμάτων της Ευρωπαϊκής Ένωσης (EU FRA, ως ο Διεθνής Εταίρος (International Partner Organization)
* Εθνικό Σημείο Επαφής (National Focal Point) του Υπουργείου Οικονομίας και Ανάπτυξης
* Γραφείο Χρηματοδοτικού Μηχανισμού (FMO)

Το ως άνω Πρόγραμμα περιλαμβάνει δύο προκαθορισμένα έργα (pre-defined projects) που συμπληρώνουν άλλα στοχευμένα και ολοκληρωμένα μέτρα και παρεμβάσεις που έχουν προγραμματισθεί από την Ειδική Γραμματεία για την Κοινωνική Ένταξη των ΡΟΜΑ προκειμένου να υλοποιηθούν κατά τα προσεχή έτη για την κοινωνική ένταξη των Ρομά σε εθνικό επίπεδο.

* Το πρώτο έργο θα συμβάλει στην αντιμετώπιση του στεγαστικού ζητήματος μίας κοινότητας Ρομά που ζουν σήμερα σε αυτοσχέδια καταλύματα υπό συνθήκες έντονης στέρησης βασικών στεγαστικών αναγκών. Το πρόγραμμα αυτό ακολουθώντας τις αρχές της κοινωνικής κατοικίας θα χρησιμεύσει ως υπόδειγμα/«πιλότος» για την ανάπτυξη μέτρων κοινωνικής στέγασης για ευπαθείς κοινωνικά ομάδες, όπως οι Ρομά. Η βελτίωση των συνθηκών στέγασης όντας άρρηκτα συνδεδεμένη με την πρόσβαση σε βασικά αγαθά και δικαιώματα, θα συμβάλει στην ενίσχυση της εκπαίδευσης και στην αύξηση των ευκαιριών απασχόλησης καθώς και στην βελτίωση της υγείας.
* Στόχος του δεύτερου έργου είναι η σύσταση, συγκρότηση και λειτουργία μιας «Ομάδας Κρούσης» (Task Force), η οποία θα επικουρεί την Ειδική Γραμματεία για την Κοινωνική Ένταξη των Ρομά, σε περιφερειακό και τοπικό επίπεδο για να υποστηρίξει την υλοποίηση μιας σειράς δράσεων κοινωνικής ένταξης, ιδίως δράσεων που σχετίζονται με το πρώτο έργο, εμπλέκοντας ενεργά κατοίκους Ρομά, δημόσιες αρχές και κοινοτικούς φορείς σε όλες τις σχετικές παρεμβάσεις του.
* Προκειμένου να προωθηθεί η ουσιαστική συμμετοχή και ενδυνάμωση των Ρομά, ένα ποσό του προγράμματος θα διατεθεί με τη μορφή τριών μικρών χρηματοδοτικών επιχορηγήσεων (small grant schemes) προκειμένου να χρηματοδοτηθούν συγκεκριμένες «soft» ενέργειες που θα αποφασιστούν από κοινού με τα μέλη των τοπικών κοινοτήτων των Ρομά και θα στοχεύουν:
	+ στην ενδυνάμωση των γυναικών Ρομά,
	+ σε νέους Ρομά ώστε να σχεδιάζουν από μόνοι τους μια μικρής κλίμακας παρέμβαση
	+ και στη συμμετοχή παιδιών Ρομά σε Παιδικές Κατασκηνώσεις.

1. Στόχος του Σχεδίου Επικοινωνίας

Το Επικοινωνιακό Σχέδιο του Προγράμματος «Ενδυνάμωση και Κοινωνική Ένταξη των Ρομά» περιγράφει τις ενέργειες και τις δράσεις που προγραμματίζονται, τις ομάδες στόχους, τα μέσα πληροφόρησης και επικοινωνίας καθώς και το χρονοδιάγραμμα υλοποίησης.

Ειδικότερα:

* προσδιορίζει τις ομάδες στόχο, συμπεριλαμβανομένων των δυνητικών φορέων υλοποίησης και των ωφελουμένων, δυνητικών και πραγματικών φορέων εταίρων από την Ισλανδία, το Λιχτενστάιν και τη Νορβηγία.
* περιγράφει την στρατηγική επικοινωνίας
* αναλύει τα μέσα δημοσιότητας και
* αναφέρει τους υπεύθυνους φορείς για την εφαρμογή των μέτρων πληροφόρησης και του τρόπου αξιολόγησης των μέτρων, την προβολή του Προγράμματος, των επιπτώσεων του και του ρόλου των δότριων χωρών.

Το Επικοινωνιακό σχέδιο έχει σχεδιασθεί με τέτοιον τρόπο ώστε να εξασφαλιστεί η χρηστή διαχείριση της πληροφορίας και να διασφαλιστεί η μέγιστη διάχυση των στόχων και των αποτελεσμάτων του Προγράμματος. Στο πλαίσιο αυτό η συνδρομή όλων των εταίρων είναι απαραίτητη για την βέλτιστη αξιοποίηση των αποτελεσμάτων και του κοινωνικού αντίκτυπου του Προγράμματος.

1. Προσδιορισμός Ομάδων-Στόχου

Με στόχο την ενδυνάμωση και την ενίσχυση της ίσης συμμετοχής των Ρομά στις τοπικές κοινωνίες, για όλες οι δράσεις και τα αποτελέσματα του Προγράμματος θα ενημερώνονται οι παρακάτω ομάδες-στόχοι.

* Τοπικές Κοινότητες Ρομά και μη-Ρομά πολιτών,
* Φορείς της τοπικής αυτοδιοίκησης α΄ και β΄ βαθμού,
* Σχολικές Μονάδες, Περιφερειακές Διευθύνσεις Πρωτοβάθμιας και Δευτεροβάθμιας Εκπαίδευσης,
* Τοπικές Επιχειρήσεις,
* Τοπικά Γραφεία του ΟΑΕΔ,
* Πολιτισμικοί και αθλητικοί Σύλλογοι, κ.α.

Επιπλέον, θα κοινοποιούνται στους παρακάτω δυνητικούς φορείς υλοποίησης:

* Δήμοι και Περιφέρειες - Παραρτήματα Ρομά των Κέντρων Κοινότητας
* Εκπαιδευτικά Ιδρύματα
* Δημόσιοι φορείς ΚΠΑ του ΟΑΕΔ, Κέντρα Κοινωνικής Πρόνοιας, Μονάδες Υγείας)
* Φορείς και Οργανώσεις στον τομέα του Πολιτισμού και του Αθλητισμού (ανάλογα με τις υφιστάμενες υποδομές της κάθε περιοχής: Μουσεία, Ωδεία, Παιδικές Κατασκηνώσεις, Οργανώσεις της Κοινωνίας των Πολιτών).

Τέλος, ιδιαίτερη σημασία θα δοθεί στην ενημέρωση των τελικών ωφελούμενων του Προγράμματος και κυρίως των νέων και των γυναικών Ρομά, όπου προβλέπεται να αξιοποιηθούν μέσα επικοινωνίας τα οποία να είναι κατανοητά και προσβάσιμα σε άτομα που ζουν σε άθλιες συνθήκες διαβίωσης χωρίς πρόσβαση σε βασικά αγαθά και με χαμηλό εκπαιδευτικό επίπεδο.

1. Επικοινωνιακό Σχέδιο

Το Επικοινωνιακό Σχέδιο έχει σχεδιαστεί με τέτοιον τρόπο ώστε να εξασφαλισθεί η συμμετοχή και η υποστήριξη όλων των εμπλεκόμενων φορέων και ατόμων, συμπεριλαμβανομένων των δημόσιων αρχών, των τοπικών φορέων και οργανώσεων και των Ρομά και μη-Ρομά πολιτών, καθώς και κάθε άλλου ενδιαφερόμενου, ο οποίος θα μπορούσε να συμβάλλει στη διάχυση της πληροφορίας και στη μεταφορά των δράσεων και των αποτελεσμάτων του Προγράμματος με αναφορά στην συμβολή των δότριων χωρών και των διμερών σχέσεων.

* 1. Στρατηγική και περιεχόμενο των μέτρων πληροφόρησης και επικοινωνίας

Οι στόχοι και τα αποτελέσματα του Προγράμματος «Ενδυνάμωση και Κοινωνική Ένταξη των Ρομά» θα διαχυθούν στο ευρύ κοινό με στόχο την ενημέρωση, την ευαισθητοποίηση και τη συμμετοχή στις δράσεις και τις παρεμβάσεις του. Επιπλέον, θα υπάρχει ενημέρωση σχετικά με τα οφέλη που θα αναδυθούν για όλους μέσα από την ομαλή κοινωνική ένταξη των Ρομά.

Δεδομένου ότι το Πρόγραμμα περιλαμβάνει δυο διακριτά αλλά αλληλένδετα έργα, καθώς και τρεις μικρές στοχευμένες επιχορηγήσεις, το σχέδιο καθώς και τα μέσα πληροφόρησης και επικοινωνίας διαφοροποιούνται αναλόγως .

Για το έργο **«Μετεγκατάσταση οικογενειών σε πρότυπο οικισμό Κοινωνικής Κατοικίας στο Δήμο Κατερίνης**» προβλέπονται τα ακόλουθα:

* Ενημέρωση των περίπου 50 οικογενειών που θα μετεγκατασταθούν, τις συνθήκες διαβίωσης πριν και μετά την μετεγκατάσταση και τη συμβολή του προγράμματος ΧΜ ΕΟΧ.
* Βιντεοσκόπηση της μετεγκατάστασης. Πρόκειται η μετεγκατάσταση να βιντεοσκοπηθεί (βίντεο και φωτογράφιση) με στόχο να δημιουργηθεί ένα μικρό βίντεο το οποίο θα παρουσιάζει βήμα-βήμα όλη τη διαδικασία της μετεγκατάστασης (συνθήκες πριν και μετά την παρέμβαση) για ενημέρωση και ευαισθητοποίηση, για συμμετοχή σε πιθανές συναφείς εκθέσεις, παρουσίαση σε σχετικές ημερίδες κ.λπ.
* Για το έργο της μετεγκατάστασης θα ενημερωθούν μέσω ημερίδων και συναντήσεων εργασίας οι κάτοικοι της ευρύτερης περιοχής, τοπικοί φορείς στους τομείς της εκπαίδευσης και της απασχόλησης (Διευθυντές και Παιδαγωγικό προσωπικό των Σχολικών μονάδων, των Σχολείων Δεύτερης Ευκαιρίας, Τοπικά υποκαταστήματα του ΟΑΕΔ, τοπικές επιχειρήσεις κά.), καθώς και η ευρύτερη κοινωνία.
* Θα πραγματοποιηθούν επισκέψεις σε σχολεία της περιοχής και μέσα από βιωματικές προσεγγίσεις θα ζητηθεί από τα παιδιά να εκφραστούν και να κατανοήσουν τη σημασία της αρμονικής συνύπαρξης και της προάσπισης των θεμελιωδών δικαιωμάτων.
* Δημοσιεύματα σε εθνικά και τοπικά μέσα ενημέρωσης.
* Παρουσίαση του έργου σε σχετικές ημερίδες
* Εκτύπωση φυλλαδίων, αφισών και σχετικού υλικού.
* Επιπλέον, τα αποτελέσματα του έργου θα δημοσιευθούν μέσω της ιστοσελίδας του έργου, όπως αναλυτικά παρουσιάζεται παρακάτω.

Για το Έργο **«Σύσταση Ομάδας Κρούσης»** θα πραγματοποιηθούν οι παρακάτω δράσεις:

* ενημέρωση σε επίπεδο Περιφερειών και Δήμων τοπικών φορέων σχετικά με τον ρόλο και τις αρμοδιότητες της εν λόγω ομάδας κυρίως μέσω ημερίδων και ενημερωτικών συναντήσεων της Ειδικής Γραμματείας Κοινωνικής Ένταξης των Ρομά, αλλά και με τη συμμετοχή του Ευρωπαϊκού Οργανισμού Θεμελιωδών Δικαιωμάτων ως διεθνή εταίρος του Προγράμματος.
* Ενημερωτικές συναντήσεις σε συνεργασία με τα Παραρτήματα Ρομά των Κέντρων Κοινότητας στις τοπικές κοινότητες των Ρομά που θα δραστηριοποιηθούν οι ομάδες κρούσης. Οι συναντήσεις αυτές για να ανταποκρίνονται στα χαρακτηριστικά και τις ανάγκες των ομάδων στόχου θα συνδυάζουν την ενημέρωση με δράσεις βιωματικού και συμμετοχικού χαρακτήρα, όπως γνωριμία με την κουζίνα των Ρομά, bazzar, έκθεση φωτογραφίας, ζωγραφικής κά.
* Δελτία Τύπου καθώς και έντυπο ενημερωτικό υλικό (φυλλάδια και αφίσες) με χρήσιμες πληροφορίες σχετικά με το έργο της Ομάδας Κρούσης.
* Φυλλάδια και αφίσες.
* τηλεοπτικό και ραδιοφωνικό σποτάκι, όπως περιγράφεται παρακάτω.

Τέλος, για τις **τρεις μικρές επιχορηγήσεις -Παιδικές Κατασκηνώσεις, Ενδυνάμωση Νέων και Ενδυνάμωση Γυναικών-** θα δημιουργηθούν αντίστοιχες ενημερωτικές συναντήσεις σε οικισμούς Ρομά, σε σχολεία, ενημέρωση στον ιστότοπο του Προγράμματος, ραδιοφωνικά σποτάκια με έμφαση στα οφέλη της συνύπαρξης, αλλά και στον σημαντικό ρόλο που δύναται με την κατάλληλη ενδυνάμωση και υποστήριξη να έχουν τα παιδιά, οι νέοι και οι γυναίκες για την κοινωνικής ένταξη των Ρομά.

* 1. Μέσα Δημοσιότητας -Μέτρα πληροφόρησης και επικοινωνίας

Παρακάτω παρουσιάζονται τα μέσα δημοσιότητας (μέτρα πληροφόρησης και επικοινωνίας) τα οποία θα χρησιμοποιηθούν για την προβολή και δράσεων και των αποτελεσμάτων του Προγράμματος.

* + 1. Χρήση λογότυπων

Θα σχεδιαστεί ειδικό λογότυπο του Προγράμματος ενώ σε όλα τα μέσα δημοσιότητας θα υπάρχει το λογότυπο του ΧΜ ΕΟΧ και του διαχειριστή του έργου και θα αναφέρεται ρητά η πηγή χρηματοδότησης «Το πρόγραμμα συγχρηματοδοτείται κατά 75% από πόρους του ΧΜ ΕΟΧ, περιόδου 2009-2014, και κατά 25% από το Πρόγραμμα Δημοσίων Επενδύσεων».

Μαζί με το λογότυπο του Προγράμματος θα δημιουργεί banner για χρήση στο διαδίκτυο το οποίο θα παραπέμπει στον ιστότοπο του Προγράμματος και θα μπορεί να τοποθετηθεί στις ιστοσελίδες των δυνητικών φορέων (Περιφέρειες και Δήμοι).

* + 1. Ενημερωτικό υλικό (φυλλάδιο και αφίσα)

Θα δημιουργηθούν ενημερωτικά φυλλάδια σε έντυπη και ηλεκτρονική μορφή. Τα φυλλάδια θα περιλαμβάνουν χρήσιμες πληροφορίες για τον ρόλο και τις αρμοδιότητες της Ομάδας Κρούσης και τα στοιχεία επικοινωνίας ανά Περιφέρεια, ενημέρωση για το έργο της μετεγκατάστασης καθώς και για τα επιχορηγούμενα προγράμματα ***.***

Ανάλογα με το οριστικό περιεχόμενο το φυλλάδιο προτείνεται να είναι τρίπτυχο σε μέγεθος Α4 (210 x 297 mm). Η έντυπη και η ηλεκτρονική μορφή θα διανεμηθεί ευρέως. Τα φυλλάδια θα είναι σε αγγλικά και ελληνικά και ηλεκτρονικά θα διατίθενται μέσω του ιστότοπου του Προγράμματος.

Επιπλέον, θα εκτυπωθεί αφίσα πιθανώς σε μέγεθος Α3.

Τέλος, θα συνταχθούν δημοσιεύματα σε Μέσα Ενημέρωσης τοπικής, περιφερειακής και εθνικής εμβέλειας.

* + 1. Ιστότοπος του Προγράμματος

Θα αναπτυχθεί ειδικός ιστότοπος από τον Διαχειριστή Προγράμματος έτσι ώστε το Πρόγραμμα να είναι άμεσα προσβάσιμο και ορατό από όλα τα ενδιαφερόμενα μέρη. Ο ιστότοπος του Προγράμματος θα έχει πολλαπλούς ρόλους. Πέρα από την ενημέρωση και την πληροφόρηση, θα παρέχει μια απλή και εύχρηστη πλατφόρμα επικοινωνίας και ανταλλαγής απόψεων, μέσα από ειδικά διαμορφωμένη ιστοσελίδα η οποία θα είναι φιλική προς τον χρήστη παρέχοντας τρόπους εύκολης χρήσης από όλες τις ομάδες στόχου και ειδικότερα από άτομα με χαμηλό μορφωτικό επίπεδο.

Οι πληροφορίες θα παρέχονται με απλό και κατανοητό τρόπο και η δημοσιότητα θα υποστηρίζεται από την Ειδική Γραμματεία Κοινωνικής Ένταξης των Ρομά. Επιπλέον, ο ιστότοπος θα φιλοξενεί συνδέσεις με άλλες σχετικές ιστοσελίδες και θα είναι άμεσα συνδεδεμένη με τα Δίκτυα Κοινωνικής Δικτύωσης.

Ενδεικτικά, ο ιστότοπος θα περιλαμβάνει τις παρακάτω ενότητες:

* **Το έργο**: με γενικές πληροφορίες σχετικά με το έργο, τους εταίρους, τις πηγές χρηματοδότησης και το χρονοδιάγραμμα.
* Μια **υποενότητα για κάθε Έργο:** με σχετικές πληροφορίες ανά έργο.
* Μια ενότητα **προσκλήσεις**: στην οποία θα αναρτηθούν οι προσκλήσεις για τα τρία επιχορηγούμενα προγράμματα.
* **Νέα/Εκδηλώσεις**: θα κοινοποιούνται όλες οι εκδηλώσεις αλλά και οτιδήποτε νέο που αφορά την υλοποίησης του Προγράμματος.
* **Πλατφόρμα** **διαβούλευσης** με στόχο την επικοινωνία και τον διάλογο με όλους τους εμπλεκόμενους φορείς και άτομα. Θα εξεταστεί το ενδεχόμενοι η πλατφόρμα να λειτουργεί χωριστά ανά περιφέρεια.
* **Επικοινωνία:** με αναφορά στα στοιχεία επικοινωνίας όλων των εμπλεκόμενων με την υλοποίηση φορέων.
* **Υπερσυνδέσεις με τα μέσα κοινωνικής δικτύωσης**

Ο ιστότοπος / ιστοσελίδας θα είναι ενημερωμένος τόσο στην ελληνική όσο και στην αγγλική γλώσσα.

* + 1. Μέσα Κοινωνικής Δικτύωσης

Παράλληλα με τον ιστότοπο θα αναπτυχθεί στρατηγική κοινωνικής δικτύωσης η οποία θα αξιοποιεί τις δυνατότητες των επικρατέστερων μέσων κοινωνικής δικτύωσης με στόχο την ενημέρωση, την ευαισθητοποίηση αλλά και την παρότρυνση για ανοικτό δημόσιο διάλογο σχετικά με ζητήματα που αφορούν στους στόχους και στις δράσεις του Προγράμματος. Η στρατηγική αυτή θα συμβάλλει στην ενεργή συμμετοχή και την ενδυνάμωση των Ρομά μέσα από τη δυνατότητα που θα παρέχεται να εκφράζουν τις απόψεις τους, τις ιδέες τους αλλά και τις διαφωνίες τους σχετικά με τις πολιτικές ένταξης που εφαρμόζονται και τους αφορούν.

Επιπλέον, τα μέσα κοινωνικής δικτύωσης θα αξιοποιηθούν για την δημοσιότητα της καμπάνιας ενημέρωσης και καταπολέμησης του αντι-τσιγαννισμού που θα σχεδιαστεί. Η καμπάνια θα σχεδιαστεί με τέτοιον τρόπο ώστε να καλεί όλους να λάβουν δράση (μέσα από παροχή κινήτρων, όπως διαγωνισμός φωτογραφίας κά). Έτσι, από την μια πλευρά θα υπάρχει ενημέρωση του γενικού πληθυσμού για θέματα Ρομά, ρατσισμού και στεροτύπων και από την άλλη θα υπάρχει ενημέρωση των ίδιων των Ρομά αναφορικά με την κατανόηση και καταγραφή του ρατσιστικού λόγου και των διακρίσεων.

* + 1. Τηλεοπτικό και ραδιοφωνικό σποτ και βιντεοσκόπηση

Θα δημιουργηθεί ένα (1) τηλεοπτικό και δύο (2) ραδιοφωνικά σποτ για χρήση σε μέσα ενημέρωσης εθνικής και περιφερειακής εμβέλειας τα οποία θα αναδεικνύουν τους στόχους του Προγράμματος μέσω της προβολής θεμάτων ίσης μεταχείρισης και συμμετοχής.

Επιπλέον, όπως αναφέρεται παραπάνω, προγραμματίζεται να υπάρξει φωτογραφική και κινηματογραφική κάλυψη όλης της διαδικασίας μετεγκατάστασης με στόχο να γίνει κατανοητή η επίδραση των συνθηκών διαβίωσης σε όλες τις εκφάνσεις της κοινωνικής ζωής, αλλά και να αναδειχθεί η συμβολή των δότριων χωρών.

* + 1. Δράσεις ενημέρωσης

Θα πραγματοποιηθούν τρεις (3) δράσεις/εκδηλώσεις ενημέρωσης εθνικής εμβέλειας για το σύνολο των παρεμβάσεων του Προγράμματος και τουλάχιστον 15 δράσεις/εκδηλώσεις σε περιφερειακό και επιπλέον σε τοπικό επίπεδο σύμφωνα με τις ανάγκες του κάθε έργου, όπως αυτές αναφέρονται παραπάνω. Ειδικότερα:

Εθνικό επίπεδο:

1. Εναρκτήρια συνάντηση/ημερίδα (εντός του πρώτου τριμήνου από την έναρξη του Προγράμματος-υπογραφή προγραμματικής συμφωνίας) στην οποία θα παρουσιαστεί το Πρόγραμμα συνολικά με τη συμμετοχή όλων των εταίρων.
2. Μια ενδιάμεση συνάντηση (περίπου 12-18 μήνες μετά την εναρκτήρια δράση) με στόχο την παρακολούθηση και παρουσίαση των αποτελεσμάτων του Προγράμματος ως τότε και την ενημέρωση για τις προγραμματισμένες επόμενες ενέργειες.
3. Καταληκτικό συνέδριο του Προγράμματος (εντός του τελευταίου τριμήνου) με στόχο την παρουσίαση των αποτελεσμάτων, την αξιολόγηση του, τον αντίκτυπο του και τη συμβολή των δότριων χωρών.

Σε περιφερειακό επίπεδο θα πραγματοποιηθούν συναντήσεις σε κάθε μια από τις πέντε (5) Περιφέρειες στις οποίες θα δραστηριοποιηθούν οι ομάδες κρούσης. Στις συναντήσεις αυτές θα κληθούν να συμμετέχουν όλοι οι τοπικά εμπλεκόμενοι φορείς και όλα τα ενδιαφερόμενα άτομα και οργανώσεις.

Επιπλέον, όπως περιγράφεται αναλυτικά παραπάνω ανάλογα με τις ανάγκες της κάθε περιοχής θα διεξαχθούν συναντήσεις σε τοπικό επίπεδο με την συμμετοχή των τοπικών κοινοτήτων Ρομά, των δυνητικών φορέων και αν χρειαστεί σε επίπεδο διμερών σχέσεων με τις δότριες χώρες.

1. Αρμόδιοι Φορείς

Η Ειδική Γραμματεία Κοινωνικής Ένταξης των Ρομά σε συνεργασία με τον Διαχειριστή του Έργου θα συντονίσει και θα επιβλέπει όλες τις ενέργειες δημοσιότητας του Προγράμματος. Οι δήμοι και οι περιφέρειες θα είναι αρμόδιοι για τη διάχυση της πληροφορίας.

1. Αξιολόγηση μέτρων πληροφόρησης και επικοινωνίας

Η αξιολόγηση της αποτελεσματικότητας των μέτρων πληροφόρησης θα διεξαχθεί μέσω ειδικής φόρμας αξιολόγησης η οποία θα διανέμεται στους συμμετέχοντες των ενημερωτικών δράσεων. Επιπλέον, σχεδιάζεται να διεξαχθούν συνεντεύξεις με τη χρήση δομημένου ερωτηματολογίου με τους άμεσα συνεργαζόμενους φορείς, αλλά κυρίως με άτομα από τις κοινότητες Ρομά στις Περιφέρειες εφαρμογής του Προγράμματος.

Χρονοδιάγραμμα

| **ΜΕΤΡΑ ΠΛΗΡΟΦΟΡΗΣΗΣ** | **ΕΤΟΣ 1** | **ΕΤΟΣ 2** | **ΕΤΟΣ 3** |
| --- | --- | --- | --- |
|  | **Μήνες****1-6** | **Μήνες****7-12** | **Μήνες****13-18** | **Μήνες****19-24** | **Μήνες****25-30** | **Μήνες****31-36** |
|  **Λογότυπα** |  |  |  |  |  |  |
| Δημιουργία Λογότυπου  |  |  |  |  |  |  |
| Banner για ηλεκτρονική χρήση |  |  |  |  |  |  |
| **Ενημερωτικό υλικό** |  |  |  |  |  |  |
| Δημιουργία Φυλλάδιο και αφίσα  |  |  |  |  |  |  |
| Δημοσιεύματα |  |  |  |  |  |  |
| **Ιστότοπος**  |  |  |  |  |  |  |
| Δημιουργία ιστότοπου  |  |  |  |  |  |  |
| Ενημέρωση ιστότοπου |  |  |  |  |  |  |
| Δημιουργία και σύνδεσεις banner |  |  |  |  |  |  |
| **Μέσα Κοινωνικής Δικτύωσης** |  |  |  |  |  |  |
| Δικτύωση |  |  |  |  |  |  |
| Καμπάνιες ευαισθητοποίησης και ενημέρωσης |  |  |  |  |  |  |
| **Τηλεοπτικό και ραδιοφωνικό σποτ, βιντεοσκόπηση** |  |  |  |  |  |  |
| Δημιουργία τηλεοπτικού σποτ  |  |  |  |  |  |  |
| Δημιουργία ραδιοφωνικού σποτ |  |  |  |  |  |  |
| Κινηματογραφική και φωτογραφική καταγραφή μετεγκατάστασης |  |  |  |  |  |  |
| **Δράσεις Ενημερώσεις** |  |  |  |  |  |  |
| Ημερίδες –Εθνικής Εμβέλειας |  |  |  |  |  |  |
| Συναντήσεις σε Περιφερειακό επίπεδο |  |  |  |  |  |  |
| Συναντήσεις σε τοπικό επίπεδο |  |  |  |  |  |  |